  Наталья Тетерина 14-тӥ шуркынмонэ Сьӧлта ёросысь Удгуртын выль ФАП усьтӥзы, ивортэ Удмуртиысь тазалыкез утёнъя министерстволэн пресс-службаез. Выль эмъяськонниын Удгуртысь, Бӧтё гуртысь но Удгурт высёлкаысь 306 адями эмъяськоз, 27-ез со пӧлысь пиналъёс. Нырысетӥ эмъюрттэт сётон, прививка пуктон но тазалыкез эскерон понна татын вань туала тӥрлык вань: вирысь холестеринэз мертан, дефибриллятор, электрокардиограф, ингалятор но мукетыз.  ФАП-ез сӥё-дано усьтонэ Удмуртиысь тазалыкез утёнъя министр Игорь Титов пыриськиз. Со гуртъёсын фельдшер-акушер пунктъёсты усьтонлэсь кулэлыксэ пусйиз. Тодэ вайытом, та нуналэ ик Можга ёросысь Бальзяшурын выль ФАП ужаны кутскиз. Тегъёс: Удмуртия Тазалык Тазалыкезутёнъяминистерство Сьӧлта  